stanford-oval/wikipedia huggingface dataset:
Gabriel Pozzo

| Gabriel Pozzo |
| --- | --- |

Henkilötiedot
Syntynyt: 26. maaliskuuta 1979 (ikä 45) Córdoba
Kansalaisuus:   Argentiina
WRC-ura
Aktiivivuodet:  2000–2013
Kilpailuja:  48
Maailmanmestaruuksia:  0
Voittoja:  0
Palkintosijoja:  0
Erikoiskoevoittoja:  0
MM-pisteitä:  2
Ensimmäinen kilpailu:  Argentiinan ralli 1998
Viimeinen kilpailu:  Argentiinan ralli 2013
Sijoitus kaudella 2004:  34. (1 p.)
Gabriel Esteban Pozzo (s. 26. maaliskuuta 1979 Córdoba) on uransa päättänyt argentiinalainen ralliautoilija. Urallaan Pozzo osallistui 48 MM-ralliin joissa ylsi kahdesti jäännöspisteille. Pääasiallisesti Pozzo kilpaili N-ryhmän tuontantoautojen PWRC-sarjassa mutta ajoi myös joitakin kilpailuja A-ryhmän tehdasautoilla. Pozzo voitti PWRC-sarjan mestaruuden kaudella 2001 kartanlukijanaan maanmiehensä Daniel Stillo.
Kaudella 2002 Pozzo osallistui neljään MM-ralliin A-ryhmän Skoda Octavia WRC:lla, joista Katalonian ja Argentiinan ralliessa hän ajoi Skoda Motorsportin tehdaskuljettajana.
Saavutuksia

2000 PWRC-sarjan 3.
2001 PWRC-sarjan 1.
2004 Chilen rallimestaruus luokassa N3
2007 PWRC-sarjan 2.
Brianna Brown

| Brianna Brown |
| --- | --- |
 Brianna Brown vuonna 2012.
Henkilötiedot
Koko nimi:  Brianna Lynn Brown
Syntynyt: 2. lokakuuta 1979 (ikä 45) Saint Paul, Minnesota
Kansalaisuus:  Yhdysvallat
Ammatti:  näyttelijä
Aiheesta muualla
Viralliset kotisivut
IMDb
Brianna Lynn Brown (s. 2. lokakuuta 1979 Saint Paul, Minnesota) on yhdysvaltalainen näyttelijä, joka on esiintynyt useissa televisiosarjoissa.
Brown on näytellyt Lisa Nilesia General Hospitalissa (2010–2015) ja Taylor Stappordia Devious Maidsissa (2013–2015). Hänellä on ollut rooleja myös sarjoissa Dynastia, Kosto, Mentalist ja NCIS: New Orleans.
Francesco Maselli

Francesco Maselli
Francesco Maselli (9. joulukuuta 1930 Rooma, Italia – 2023 Rooma) oli italialainen elokuvaohjaaja. Hän on myös käsikirjoittanut muun muassa Michelangelo Antonionin elokuvia (Erään rakkauden tarina, Nainen vailla sielua). Hän valmistui Centro Sperimentale di Cinematografiasta.
Masellin ensimmäinen täyspitkäelokuva oli Hehkuva tuli, joka sai ensi-iltansa Venetsian elokuvajuhlilla 1955. Masellin Häväisty nainen (1957) ja I Delfini (1960) ovat neorealistisia elokuvia, jotka kuvaavat kriittisesti Italian yhteiskuntaa. Välinpitämättömät (1964) on puolestaan Alberto Moravian romaaniin perustuva elokuva yläluokkaisesta roomalaisperheestä finanssikriisin aikana.
Masellin 1970-luvun elokuvat olivat entistäkin poliittisempia. Niihin kuuluu muun muassa osittain omaelämäkerrallinen Lettera aperta a un giornale della sera (1970). Se kertoo vasemmistoälyköistä, jotka perustavat Vietnamia tukevan kansainvälisen prikaatin. Il Sospetton (1975) pääosassa on puolestaan Italian kommunistisen puolueen jäsen, joka joutuu puolueen keskuskomitean syyttämäksi.
Masellin 1980- ja 1990-luvun elokuvat ovat puolestaan intiimimpiä. Monet niistä kuvaavat naista, kuten Storia d’amore (1985), jonka pääosassa on Valeria Golino, sekä Nastassja Kinskin näyttelemät Il segreto (1990) ja L’alba (1991). Storia d’amoresta Maselli voitti Venetsian elokuvajuhlien tuomariston palkinnon.
Masellin viimeinen elokuva Le Ombre rosse (2021) kertoo maailmankuulusta vasemmistoälyköstä, joka saapuu Roomaan perustamaan sosiaalisen aktivismin keskusta.
Ohjauksia

Tibet proibito, 1949
Bagnaia, villaggio italiano, 1949
Finestre, 1950
Zona pericolosa, 1951
Stracciaroli, 1951
Sport minore, 1951
Bambini, 1951]
Ombrelli, 1952
Uno spettacolo di pupi, 1953
I fiori, 1953
Festa dei morti in Sicilia, 1953
Città che dorme, 1953
L'amore in città, 1953 (myös käsikirjoitus)
Hehkuva tuli (Gli Sbandati), 1955
Bambini al cinema, 1956
Häväisty nainen (La donna del giorno), 1957
Adolescenza, 1959
La suola romana, 1960
I Delfini, 1960
Le italiane e l'amore, 1961
Välinpitämättömät (Gli indifferenti), 1964
Tapa minut nopeasti, palelen (Fai in fretta ad uccidermi... ho freddo!), 1967 (myös käsikirjoitus)
Rakastuneet roistot (Ruba al prossimo tuo), 1968
Lettera aperta a un giornale della sera, 1970 (myös käsikirjoitus)
Il sospetto, 1975 (myös käsikirjoitus)
Storia d'amore, 1986 (myös käsikirjoitus)
Codice privato, 1988 (myös käsikirjoitus)
L'alba, 1990
Il segreto, 1990
Intolerance, 1996
Cronache del terzo millennio, 1996
Il compagno, 1999, (tv-elokuva)
Un altro mondo è possible, 2001
Lettere dalla Palestina, 2002
Firenze, il nostro domani, 2003
Frammenti di Novecento, 2005
Civico zero, 2007
Le ombre rosse, 2009
Aiheesta muualla

Francesco Maselli Internet Movie Databasessa. (englanniksi)
Elonet.fi: Francesco Maselli
Brianna Ghey

| Brianna Ghey |
| --- | --- |

Henkilötiedot
Syntynyt: 26. heinäkuuta 2006
Kuollut: 11. helmikuuta 2023 (16 vuotta) Warrington, Yhdistynyt kuningaskunta
Brianna Ghey (26. heinäkuuta 2006 – 11. helmikuuta 2023) oli brittiläinen transnainen, joka murhattiin vuonna 2023.  Kaksi 16-vuotiasta nuorta, Scarlett Jenkinson ja Eddie Ratcliffe, puukotti Gheyta 28 kertaa. Molemmat hyökkääjät tuomittiin elinkautiseen vankeuteen.
Gheyn kuolema herätti Britanniassa mielenosoituksia, jotka herättivät keskustelua brittiläisen median vihamielisistä asenteista transihmisiä kohtaan.
Yhdistyneen kuningaskunnan pääministeri Rishi Sunak herätti kohua, kun hän kertoi alahuoneessa pääministerin kyselytunnilla ”transvitsin” helmikuussa 2024 Gheyn äidin ollessa läsnä.
Brianchonin lause

Brianchonin lause on euklidiseen geometriaan liittyvä tulos: Sivutkoon suorat AB, BC, CD, DE, EF ja FA annettua ympyrää pisteissä G, H, I, J, K ja L. Tällöin suorat AD, BE ja CF leikkaavat samassa pisteessä.
Todistus: Olkoon M AB:n ja CD:n leikkauspiste ja N DE:n ja FA:n leikkauspiste. Nyt Newtonin lauseen mukaan sovellettuna nelikulmioon AMDN janat AD, IL ja GJ leikkaavat samassa pisteessa, olkoon piste A'. Samoin janat BE, HK ja GJ leikkaavat pisteessä B' ja janat CF, HK ja IL pisteessä C'. Nyt janat IL ja A'C' yhtyvät. Pascalin lauseen mukaan sovellettuna pisteisiin G, G, I, L, L, H pisteet A, O ja P ovat samalla suoralla, missä O on GI:n ja LH:n leikkauspiste ja P on IL:n ja HG:n leikkauspiste. Soveltamalla jälleen Pascalin lausetta pisteisiin H, H, L, I, I ja G huomataan, että C, O ja P ovat samalla suoralla.
Olkoon nyt G on AB:n la A'B':n leikkauspiste, H on BC:n ja B'C':n leikkauspiste ja P on CA:n ja IL:n leikkauspiste. Tällöin myös P on CA:n ja C'A':n leikkauspiste. Nyt soveltamalla Desarguesin lausetta kolmioihin ABC ja A'B'C' saadaan, että janat AA'=AD, BB=BE, CC'=CF leikkaavat samassa pisteessä.
Brianchonin lause
Fortaleza

| Fortaleza |
| --- | --- |

 lippu:  vaakuna
 Fortaleza Cearán osavaltiossa
 Fortaleza
 Koordinaatit: 3°43′6″S, 38°32′34″W 
Valtio:  Brasilia
Osavaltio:  Ceará
Suuralue:  Fortalezan metropolialue
Ala-alue:  Fortaleza
Pinta-ala:  
 – Kokonaispinta-ala:  313,14 km²
 – Metropolialue:  3 760 km²
Korkeus:  21 m
Väkiluku (2010):  2 447 409
 – Väestötiheys:  7 815,7 as./km²
 – Metropolialue:  3 354 091
 – Väestötiheys metropolialue:  892,1 as./km²
Lempinimi::  Fortal
Motto::  Fortitudine
 
 www.fortaleza.ce.gov.br 
Infobox OKVirheellinen NIMI-arvo: 
Fortaleza (suom. linnoitus) on Brasilian osavaltion Cearán pääkaupunki. Se sijaitsee Atlantin valtameren rannikolla valtion koillisosissa.
Fortalezassa on noin 2,5 miljoonaa asukasta, metropolialueella yli 3,4 miljoonaa. Se on Brasilian viidenneksi suurin kaupunki. Pinta-alaa Fortalezalla on 313 neliökilometriä.
Fortaleza on satamakaupunki joka sijaitsee meren rannikolla Pajeú-joen suulla.
Kaupunki syntyi portugalilaisen linnoituksen liepeille vuonna 1654. Siitä tuli Cearan pääkaupunki 1810.
Aiheesta muualla

Kuvia tai muita tiedostoja aiheesta Fortaleza Wikimedia Commonsissa
Matkaopas aiheesta Fortaleza Wikivoyagessa (englanniksi)
Kaupungin verkkosivusto
Gabriel Rein

Gabriel Rein
Gabriel Rein (20. joulukuuta 1800 Jääski – 24. kesäkuuta 1867 Helsinki) oli Rein-sukuun kuulunut professori, historiantutkija, kanslianeuvos ja Helsingin yliopiston rehtori. Hän oli myös tilastollisen toimiston ensimmäinen päällikkö 1865–1867.
Elämäkerta

Reinin vanhemmat olivat kappalainen Karl Rein ja Sofia Dorotea Lilius. Reinin puoliso vuodesta 1829 oli Sedig Edla Ekbom (k. 1849), Vaasan hovioikeuden presidentin Selim Ekbomin sisar. Heidän poikansa oli filosofian professori, Helsingin yliopiston rehtori ja vt. sijaiskansleri Thiodolf Rein (1838–1919). Rein valmistui ylioppilaaksi Viipurin saksalaisesta koulusta ja valmistui maisteriksi Turussa 1823. Historian dosentiksi hänet nimitettiin 1825, konsistorin vakinaiseksi amanuenssiksi 1829 ja saksan kielen lehtoriksi 1832. Helsingin yliopiston historian professorina hän toimi 1834–1861 ja rehtorina yhteensä neljä kertaa vuosien 1848–1858 aikana. Rein joutui eroamaan rehtorinvirasta vuonna 1858 niin sanotun Ditt och datt -skandaalin seurauksena. Hän kuului myös Suomen ensimmäisiin tilastotieteilijöihin, joka toimi 1865 perustetun Suomen tilastollisen toimiston vt. päällikkönä kuolemaansa saakka.
Rein oli erityisesti keskiajan ja karjalaisten historian tutkija. Hän tutki myös katolisen kirkon asemaa Suomessa. Suomen historiaan vakiintunut aikakausijako on Reinin kehittämä. Tässä hänen mallissaan niin sanottuina taitevuosina olivat 1. ristiretki 1156, Pähkinäsaaren rauha 1323, kuningas Kustaa Vaasan valtaannousu 1521, kuningas Kaarle XI:n kuolema 1697 sekä Suomen autonomian ajan alku 1809. Reinin kuoleman jälkeen vuosina 1870–1871 ilmestynyt ja hänen luentokäsikirjoituksistaan koottu Suomen historia on ensimmäinen merkittävä tällainen teos.
Rein kuului Lauantaiseuraan ja oli perustamassa Suomalaisen Kirjallisuuden Seuraa, jonka esimiehenä hän toimi 1841–1853 ja 1863–1867. Hän oli myös Suomen Tiedeseuran perustajajäseniä. Hän oli aatelissäädyssä valtiopäiväedustaja 1863–1864 ja 1867, tultuaan aateloiduksi 1856, jolloin hän sai myös kanslianeuvoksen arvon.
Fernando (jalkapalloilija, 1987)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Fernando Francisco Reges
Syntymäaika: 25. heinäkuuta 1987 (ikä 37)
Syntymäpaikka: Alto Paraíso de Goiás, Brasilia
Pelipaikka: puolustava keskikenttäpelaaja
Pituus: 183 senttimetriä
Seura
Seura: Sevilla
Pelinumero: 20
Junioriseurat
2003–2005: Vila Nova
Seurat
| Vuodet | Seura | O | (M) |
| 2005–2007 | Vila Nova | 57 | (3) |
| 2007–2014 | Porto | 142 | (2) |
| 2007–2008 | → Estrela Amadora | 26 | (1) |
| 2014–2017 | Manchester City | 64 | (4) |
| 2017–2019 | Galatasaray | 47 | (4) |
| 2019– | Sevilla | 112 | (6) |
 Seurajoukkueuran tilastot kattavat vain kansalliset sarjat, päivitetty 22. elokuuta 2023.
Fernando Francisco Reges, yleensä vain Fernando (s. 25. heinäkuuta 1987 Alto Paraíso de Goiás, Brasilia) on brasilialainen jalkapalloilija. Hän edustaa espanjalaista Sevillaa ja on pelipaikaltaan puolustava keskikenttäpelaaja.
Seurajoukkueura

Heinäkuussa 2007 Fernando teki viisivuotisen sopimuksen Porton kanssa, jonne hän siirtyi kotimaansa Vila Novasta. Ensimmäisellä kaudellaan 2007–2008 hänet lainattiin Estrela Amadoraan, jossa hän kuului joukkueen avauskokoonpanoon läpi kauden.
Seuraavaksi kaudeksi 2008–2009 hän palasi Portoon. Hän pelasi yhdessä Raul Meirelesin ja Lucho Gonzálezin kanssa keskikentällä ja kauden päätteeksi joukkue varmisti neljännen perättäisen pääsarjamestaruutensa.
8. helmikuuta 2014 Fernando teki seuran kanssa vuoteen 2017 ulottuvan jatkosopimuksen. Hän siirtyi kuitenkin Manchester Cityyn 15 miljoonan euron siirtosummalla kesällä 2014.
Saavutuksia

Eurooppa-liiga: 2011
Primeira Liga: 2009, 2011, 2012, 2013
Portugalin cup: 2009, 2010, 2011
Supertaça Cândido de Oliveira: 2009, 2010, 2011, 2012, 2013
Englannin liigacup: 2016
Aiheesta muualla

Esittely ja tilastot Zerozero-sivustolla
Fortec Motorsport

| Fortec Motorsport |
| --- | --- |
Päämaja:   Iso-Britannia
Perustettu:  1989
Tallipäällikkö:   Richard Dutton
Kilpakuljettajat:   Alfonso Celis Jr.    Diego Menchaca    Jannes Fittje    Ben Hingeley    Nicolai Kjærgaard    Yan Leon Shlom    Manuel Maldonado    Najiy Ayyad bin Abd Razak    Frank Bird    Aleksei Kornejev    Alex Peroni    Oliver York
Nykyiset sarjat:  Formula 3.5 V8, Eurocup Formula Renault, Formula Renault NEC, MSA Formula
Aikaisemmat sarjat:  Formula 3000, Formula BMW UK, Euroopan Formula BMW, Formula 3 Euroseries, Euro Formula 3000, Britannian Formula 3, Formula Renault UK, British GT Championship,   Blancpain Endurance Series, Blancpain Sprint Series, Euroopan Formula 3, Formula Renault Alps
Tuloksia
Valmistajien maailmanmestaruuksia:  2005 Formula BMW UK   2006 Formula Renault UK   2006 Formula BMW UK   2007 Formula Renault UK   2007 Formula BMW UK   2008 Formula Renault UK   2015 Formula Renault 3.5
Kuljettajien maailmanmestaruuksia:  2002 Formula Renault UK (Watts)   2004 Formula Renault UK (Conway)   2004 Formula Renault UK Talvisarja (Hall)   2006 Formula Renault UK (Hohenthal)   2006 Formula BMW UK (Breen)   2007 Formula BMW UK (Ericsson)   2012 Formula Renault 3.5 (Frijns)   2014 Britannian Formula 3 (Cao)   2015 Formula Renault 3.5 (Rowland)
Fortec Motorsport Ltd. on brittiläinen pikkuformulatalli, joka kilpailee nykyään muun muassa Formula 3.5 V8 ja Eurocup Formula Renault, -sarjoissa. Talli perustettiin vuonna 1996. Talli on voittanut lukuisia kuljettajan ja valmistajan mestaruuksia vuodesta 2002 lähtien. Tallin kuljettajina ovat ajaneet mm Juan Pablo Montoya, Gianmaria Bruni, Danny Watts, Jamie Green, James Rossiter, Mike Conway, Fabio Carbone ja Heikki Kovalainen.
James Walker ajaa Fortecin autoa Silverstonen radalla World Series by Renault kaudella 2008.
Formula Renault 3.5/Formula V8 3.5 -tilastoja

| Vuosi | Auto | Kuljettajat | Kilpailut | Voitot | Paalupaikat | Nopeimmat kierrokset | Pisteet | Sijoitus | Sijoitus |
| --- | --- | --- | --- | --- | --- | --- | --- | --- | --- |
| 2007 | Dallara-Renault |  James Walker | 17 | 1 | 0 | 0 | 19 | 19. | 12. |
| 2007 | Dallara-Renault |  Richard Phillipe | 11 | 0 | 0 | 0 | 0 | - | 12. |
| 2007 | Dallara-Renault |  Yelmer Buurman | 4 | 0 | 0 | 0 | 15 | 20. | 12. |
| 2007 | Dallara-Renault |  Esteban Guerrieri | 2 | 0 | 0 | 0 | 0 | - | 12. |
| 2008 | Dallara-Renault |  James Walker | 17 | 0 | 0 | 0 | 36 | 13. | 9. |
| 2008 | Dallara-Renault |  Fairuz Fauzy | 13 | 0 | 0 | 0 | 17 | 19. | 9. |
| 2008 | Dallara-Renault |  Julian Theobald | 4 | 0 | 0 | 0 | 0 | - | 9. |
| 2009 | Dallara-Renault |  Fairuz Fauzy | 17 | 1 | 1 | 1 | 98 | 2. | 5. |
| 2009 | Dallara-Renault |  Sten Pentus | 13 | 0 | 0 | 0 | 23 | 16. | 5. |
| 2010 | Dallara-Renault |  Sten Pentus | 17 | 2 | 1 | 2 | 78 | 4. | 4. |
| 2010 | Dallara-Renault |  Jon Lancaster | 17 | 0 | 0 | 0 | 39 | 13. | 4. |
| 2011 | Dallara–Renault |  Alexander Rossi | 17 | 3 | 0 | 2 | 39 | 3. | 2. |
| 2011 | Dallara–Renault |  César Ramos | 17 | 0 | 2 | 0 | 47 | 11. | 2. |
| 2012 | Dallara–Zytek |  Robin Frijns | 17 | 3 | 4 | 1 | 189 | 1. | 3. |
| 2012 | Dallara–Zytek |  Carlos Huertas | 17 | 0 | 0 | 0 | 35 | 16. | 3. |
| 2013 | Dallara–Zytek |  Stoffel Vandoorne | 17 | 4 | 3 | 2 | 214 | 2. | 2. |
| 2013 | Dallara–Zytek |  Oliver Webb | 17 | 0 | 0 | 0 | 25 | 14. | 2. |
| 2014 | Dallara–Zytek |  Sergei Sirotkin | 17 | 1 | 1 | 0 | 132 | 5. | 2. |
| 2014 | Dallara–Zytek |  Oliver Rowland | 17 | 2 | 3 | 1 | 181 | 4. | 2. |
| 2015 | Dallara–Zytek |  Jazeman Jaafar | 17 | 1 | 1 | 0 | 118 | 8. | 1. |
| 2015 | Dallara–Zytek |  Oliver Rowland | 17 | 8 | 7 | 4 | 307 | 1. | 1. |
| 2016 | Dallara–Zytek |  Louis Delétraz | 18 | 2 | 3 | 5 | 230 | 2. | 4. |
| 2016 | Dallara–Zytek |  Pietro Fittipaldi | 18 | 0 | 0 | 0 | 60 | 10. | 4. |
Brøndby Stadion

| Brøndby Stadion |
| --- | --- |

Rakennuksen tiedot
Sijainti:  Brøndby, Kööpenhamina, Tanska
Koordinaatit:  53°38′55.82″N, 12°25′06.66″E
Avattu:  1965
Remontoitu:  1999–2000
Laajennettu:  1978, 1982, 1989, 1992, 2007
Omistaja:  Brøndby IF
Kenttä:  luonnonnurmi
Käyttäjät
 Brøndby IF (1965–) 
Katsojakapasiteetti
 29 000 (23 400 istumapaikkaa) 
Lisää rakennusartikkeleitaArkkitehtuurin teemasivulla
Brøndby Stadion on jalkapallostadion Brøndbyssä Kööpenhaminan metropolialueella Tanskassa. Vuonna 1965 avatulle stadionille mahtuu 29 000 katsojaa. Stadion tunnetaan parhaiten Tanskan Superliigassa pelaavan Brøndby IF:n kotikenttänä.
Brøndby IF osti stadionin omakseen Brøndbyn kunnalta vuonna 1998. Kauppahinta oli 23,5 miljoonaa Tanskan kruunua.
Stadionin katsojaennätys 31 508 on vuodelta 2003, ottelusta paikallisvastustaja FC Kööpenhaminaa vastaan.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Fredrik Wilhelm Grönqvist

Fredrik Wilhelm Grönqvist
Fredrik Wilhelm Grönqvist (5. maaliskuuta 1838 Helsinki – 21. huhtikuuta 1912 Helsinki) oli suomalainen liikemies, joka rakennutti 1880-luvulla Helsingin keskustaan Pohjois-Esplanadin varrelle arkkitehti Theodor Höijerin suunnittelemat Grönqvistin talon ja Hotelli Kämpin. Grönqvist toimi myös rakennusaineteollisuuden suuryrittäjänä.
Grönqvistin vanhemmat olivat puuseppämestari Anders Johan Grönqvist ja Agneta Forsström. Jäätyään orvoksi 10-vuotiaana hän joutui lopettamaan koulunkäynnin ja ryhtymään satulasepän oppilaaksi. Grönqvist omisti vuosina 1861–1880 ajokalutehtaan Helsingissä ja ryhtyi sitten rakentamaan kiinteistöjä Helsingin keskustaan. Näitä olivat muun muassa 1882–1883 rakennettu Grönqvistin talo Pohjois-Esplanadi 25–27:ssa ja saman kadun varrelle 1886 valmistunut Hotelli Kämp. Grönqvist osti 1886 Helsingin Hietaniemessä toimineen Sanduddin tapettitehtaan ja oli sen toimitusjohtajana 1886–1912. Hän oli perustamassa 1887 Helsingin Asfaltti Oy:tä joka valmisti asfaltin ohella sementtivalutöitä, parkettia ja keinomarmoria. Grönqvist oli tämän yrityksen toimitusjohtajana 1903–1908. Hän omisti vuosina 1907–1912 Jokelan tiilitehtaan Tuusulassa.
Grönqvist osti myös hienon Rauhanlinna-huvilan Helsingin Kaivopuistosta ja vuonna 1904 Raalan kartanon Nurmijärveltä mutta ei asettunut asumaan kumpaankaan vaan myi sijoituksensa muutaman vuoden kuluttua eteenpäin.
Grönqvist oli mukana Helsingin kunnallispolitiikassa kaupunginvaltuuston jäsenenä 1877–1879 ja 1881–1895 sekä rahatoimikamarin jäsenenä 1880–1889. Hän sai kunnallisneuvoksen arvonimen 1885.
Yritysjohtaja, tilanomistaja ja maanviljelysneuvos Walter Grönqvist oli Fredrik Wilhelm Grönqvistin ja tämän puolison Josefina Fredrika Björklundin poika.
Aiheesta muualla

Grönqvist, Fredrik Wilhelm hakuteoksessa Uppslagsverket Finland (2012). (ruotsiksi)
Get Together

| ”Get Together” Madonna |
| --- | --- | --- |

Singlen tiedot
 Albumilta: Confessions on a Dance Floor
 Äänitetty : 2005
 Julkaistu: 2006:   3. kesäkuuta maailmanlaajuisesti   6. kesäkuuta Yhdysvalloissa   10. kesäkuuta Australiassa   24. heinäkuuta Euroopassa
 Tuottaja(t): Madonna   Anders Bagge   Peer Astrom   Stuart Price
 Tyylilaji: Pop/Dance
 Kesto: 05.30
 Levy-yhtiö: Warner Bros.
Madonnan muut singlet
| ”Sorry” 2006 | ”Get Together” 2006 | ”Jump” 2006 |
Get Together on yhdysvaltalaisen poptähti Madonnan kolmas singlejulkaisu hänen vuonna 2005 ilmestyneeltä kymmenenneltä studioalbumiltaan Confessions on a Dance Floor. Madonnan, Stuart Pricen, Anders Baggen ja Peer Astromin tuottama dance-kappale julkaistiin Pohjois-Amerikassa singlenä 6. kesäkuuta 2006. Get Together julkaistaan Euroopassa singlenä 24. heinäkuuta Confessions Tour-konserttikiertueen Euroopan-osan alkaessa, mutta se on saanut radiosoittoa jo etukäteen.
Yhdysvalloissa Get Together debytoi yhdeksäntenätoista Billboardin Bubbling Under Hot 100 Singles -listalla, ja ylsi parhaimmillaan listan sijalle kuusi, mutta ei noussut lainkaan Hot 100 -päälistalle. Sen sijaan se menestyi hyvin tanssilistoilla: Billboard Hot Airplay- ja Hot Dance Single Sales-listoilla kappale pysyi listaykkösenä viikon. Kanadassa Get Together debytoi singlelistan sijalla 87 ja Australiassa sijalla 13. Kappale julkaistiin 24. heinäkuuta Euroopassa, ja se debytoi Britannian singlelistan sijalla #7, eli siitä ei tullut listaykköstä edellisten Sorry- ja Hung Up- singlejen tapaan. Single pääsi parhaimmillaan Suomen tanssilistan sijalle #4 ja virallisella singlelistalla sijalle #2.
Monet Madonnan fanit yllättyivät Warner Bros.:in valitessa Get Togetherin kolmanneksi singleksi. Aiemmin kappaleen Jump uskottiin olevan vahvin ehdotus singlejulkaisuksi. Yhdysvalloissa Get Together-singlen B-puolella oli myös kappale I Love New York, jota pidettiin vahvana vaihtoehtona singleksi.
Get Togetherin musiikkivideo on täysin animaatiomuotoinen. Sen on ohjannut ja piirtänyt Logan ja se on saanut inspiraatiota italialaisen Milo Manaran eroottisesta taiteesta. Alun perin kappaleelle on kuitenkin tehty kaksi erilaista musiikkivideota. Animaatiovideo sisältää piirrettynä Madonnan esiintymisen KoKo-yökerhossa Lontoossa. Musiikkivideo sai ensi-iltansa 14. kesäkuuta 2006 VH1-kanavan internetsivuilla, vaikka samana päivänä se tuli myös TV:stä brittiläiseltä Channel 4:selta.
Singleformaatit

Yhdysvalloissa julkaistu Maxi-single
"Get Together" (Album Version) - 5:15
"Get Together" (Jacques Lu Cont Mix) - 6:18
"Get Together" (Danny Howells & Dick Trevor KinkyFunk Mix) - 9:13
"Get Together" (Tiefschwarz Remix) - 7:34
"Get Together" (James Holden Remix) - 8:00
"I Love New York" (Thin White Duke Mix) - 7:43
Isossa-Britanniassa julkaistu Maxi-single
"Get Together" (Album Version)
"Get Together" (Jacques Lu Cont Mix)
"Get Together" (Danny Howells & Dick Trevor KinkyFunk Mix)
"Get Together" (Tiefschwarz Remix)
"Get Together" (James Holden Remix)
CD-single
"Get Together" (Radio Edit)
"Get Together" (Jacques Lu Cont Mix Edit)
Maxi-single
"Get Together" (Radio Edit)
"Get Together" (Jacques Lu Cont Mix)
"Get Together" (Tiefschwarz Remix)
Get Togetherista on olemassa 12 virallista versiota.
Fort Yukon

| Fort Yukon |
| --- | --- |

 Koordinaatit: 66°34′3″N, 145°15′23″W 
Valtio:  Yhdysvallat
Osavaltio:  Alaska
Piirikunta:  Yukon-Koyukuk
Pinta-ala:  
 – Kokonaispinta-ala:  19,2 km²
 – Josta vettä:  1,1 km² (5,65 %)
Väkiluku:  595
 – Väestötiheys:  32,8 as./km²
Aikavyöhyke:  UTC-9
 
   
Infobox OKVirheellinen NIMI-arvo: 
Fort Yukon on kaupunki Alaskassa. Vuoden 2000 väestönlaskennan aikaan sen asukasluku oli 595. Näistä 86,05% edusti etnisesti Amerikan alkuperäiskansoja. Fort Yukon sijaitsee 13 kilometriä Pohjoisen napapiirin pohjoispuolella, paikassa jossa Yukon- ja Porcupinejoet kohtaavat.
Fort Yukonissa on mitattu Alaskan kaikkien aikojen lämpöennätys: + 37 °C 27. kesäkuuta 1915.
Historiaa

Fort Yukon perustettiin kanadalaisena Venäjän alueella sijainneena siirtokuntana vuonna 1847. Se oli Hudson Bay Companyn etuvartioasema vuoteen 1869 kunnes Alaskan Yhdysvalloille myynnin jälkeen sen otti  hallintaansa  Alaska Commercial Company. Ensimmäinen postikonttori perustettiin 12. heinäkuuta 1898, ensimmäinen postimestari oli nimeltään John Hawksly. Seuraavien vuosikymmenien aikana siirtokunta kärsi useista epidemioista ja vuoden 1949 tulvasta.
1950-luvulla Yhdysvaltojen ilmavoimat perusti tukikohdan ja tutka-aseman Fort Yukoniin. Kaupunkioikeudet se sai 1959. Fairbanksin läheisyyden ja sijainnin napapiirin pohjoispuolella vuoksi kaupungista on tullut myös matkailukohde.
Aiheesta muualla

Wikimedia Commonsissa on kuvia tai muita tiedostoja aiheesta .
Fort Yukon Google Localissa
Get Up and Jump

| ”Get Up and Jump” Red Hot Chili Peppers |
| --- | --- | --- |

Singlen tiedot
 Albumilta: The Red Hot Chili Peppers
 Äänitetty : huhtikuu 1984
 Julkaistu: 10. elokuuta 1984
 Tuottaja(t): Andy Gill
 Tyylilaji: funk rock, rap rock
 Kesto: 02.53
 Levy-yhtiö: EMI
Red Hot Chili Peppersin muut singlet
| ”True Men Don’t Kill Coyotes” 1984 | ”Get Up and Jump” 1984 | ”Jungle Man” 1985 |
”Get Up and Jump” on neljäs kappale ja toinen single kalifornialaisen rockyhtye Red Hot Chili Peppersin ensimmäiseltä albumilta The Red Hot Chili Peppers.
Kappale on ”Out in L.A:n” jälkeen toinen, jonka yhtye on kirjoittanut itse. Kappaletta soitettiin yhtyeen live-esiintymisissä jo ennen kuin se sai levytyssopimuksen. Kappale on siis yksi Red Hot Chili Peppersin ensimmäisistä.
Kappale esiintyy muun muassa yhtyeen kokoelma-albumeilla What Hits!? ja Out in L.A (jossa demo-versiona).